open-index/open-wikipedia-markdown huggingface dataset:
Labriformes

**Labriformes** ialah order ikan bersirip tulang yang termasuk ikan becok, Odacidae dan ikan bayan, dalam klad Percomorpha. Beberapa ahli juga memasukkan Labroformes sebagai klad Labroidei dalam Perciformes, sementara ahli lain juga memasukkan lebih banyak keluarga dalam Labriformes, tetapi edisi kelima *[[Fishes of the World]]* hanya memasukkan tiga keluarga seperti di bawah, dengan 87 genus, yang terdiri daripada 630 spesies.

## Keluarga
Tiga keluarga dimasukkan di bawah Labriformes:

* Labridae Cuvier, 1816
* Odacidae Günther 1861
* Scaridae Rafinesque, 1810

## Rujukan
Bahasa Kelabit

**Kelabit** ialah salah satu bahasa terpencil di Borneo, di sempadan Sarawak–Kalimantan Utara. Ia dituturkan oleh salah satu etnik terkecil di Borneo, orang Kelabit.

## Rujukan

## Bibliografi
* Asmah Haji Omar (1983). *The Malay Peoples of Malaysia and Their Languages*. Kuala Lumpur: Art Printing Works.
* Blust, Robert (1974). The Proto-North Sarawak vowel deletion hypothesis. PhD Dissertation, University of Hawai‘i at Manoa.
* Blust, Robert (1993). ‘Kelabit-English vocabulary’. *Sarawak Museum Journal* 44 (65): 141‑226.
* Blust, Robert (2006). ‘The Origin of the Kelabit Voiced Aspirates: A Historical Hypothesis Revisited’. *Oceanic Linguistics* 45 (2): 311-338.
* Blust, Robert (2016). Kelabit-Lun Dayeh Phonology, with Special Reference to the Voiced Aspirates. *Oceanic Linguistics* 55 (1): 246-277.
* Bolang, Alexander & Tom Harrisson (1949). ‘Murut and related vocabularies with  special reference to North Borneo terminology’. *Sarawak Museum Journal* 5: 116-124
*Douglas, R. S. (1911). ‘A comparative vocabulary of the Kayan, Kenyan and Kelabit dialects’. *Sarawak Museum Journal* 1 (1): 75-119.
*Galih, Balang (1965). Kapah Ayo’ Tana’ Inih Pangah Penudut Guma Nepeled. How the World was Made by Guma Nepeled: A Kelabit-Murut Story. *The Sarawak Gazette*, May 31, 152.
* Hemmings, Charlotte (2015). Kelabit Voice: Philippine-Type, Indonesian-Type or Something a Bit Different? *Transactions of the Philological Society* 113(3): 383-405.
* Hemmings, Charlotte (2016). The Kelabit Language, Austronesian Voice and Syntactic Typology. PhD Dissertation, Department of Linguistics, SOAS, University of London. https://eprints.soas.ac.uk/id/eprint/23792
* Martin, Peter W (1996). A Comparative Ethnolinguistic Survey of the Murut (Lun Bawang) with Special Reference to Brunei. In Peter W. Martin, Conrad Oz̊óg & Gloria Poedjosoedarmo (eds.), *Language Use and Language Change in Brunei Darussalam*, 268-279. Athens, OH: Ohio University Press.
*Martin, Peter W. & Eileen Yen (1994). Language use among the Kelabit living in urban centres. In Peter W. Martin (ed.), *Shifting Patterns of Language Use in Borneo*, 147 163. Williamsburg VA: Borneo Research Council.

## Pautan luar
* ELAR archive of Kelabit language documentation materials
* Kaipuleohone archive of Robert Blust's materials include notes on Kelabit.
Senarai watak Nessmania

Ini merupakan senarai watak dalam siri animasi Nessmania.

## Watak Utama
*Yasin (Wildan Adni Abdullah):
**Yasin atau nama penuhnya Yasin bin Julaihi merupakan anak kepada perisikan ternama. Kakaknya merupakan pengurus N.T.A (Nessmania Tractical Agency) yang menawarkan kepada adiknya Yasin kerana Yasin ingin menjadi seorang perisik dari kecil dan mengikut jejak ayahnya sebagai perisikan terkenal.
*Amir (Muhammad Ramdhan):
**Faizul Amir bin Saifuddien atau Amir merupakan rakan kepada Yasin sejak kecil lagi. Amir bercita-cita ingin menjadi seorang penyiasat kerana bapanya merupakan seorang polis yang ternama di bandar Sarikeijaya. Walaupun begitu Amir terpaksa kehilangan bapanya kerana mati ditembak.
*Syah (Raymond Kanyan Guang):
**Syahrizal bin Sufian atau nama lahirnya Josius Marcellus Clay atau Syah merupakan rakan kepada Yasin dan Amir. Yasin memanggilnya dengan nama Mark kerana nama tersebut merupakan nama panggilan dalam keluarga. Syah ingin menjadi perisikan seperti rakannya kerana baginya amat mudah.
*Emsyar (Muhammad Emsyar):
**Emsyar bin Erial atau Emsyar merupakan rakan kepada kakak Yasin yang bernasib seperti Yasin. Yasin memanggilnya dengan nama Yen kerana itulah nama seharian Emsyar. Emsyar bercita-cita seperti Yasin ingin menjadi seorang perisikan.
Senarai episod Nessmania

## Musim 1 (2022-2023)
{| class="wikitable"
! colspan="1" rowspan="2"|Episod
! colspan="1" rowspan="2"|Tajuk
! colspan="2" rowspan="1"|Tarikh siaran pertama
|-
!YouTube !! TV3 & TVS
|-
Bahasa We

**Bahasa** **We** ialah salah satu bahasa di bawah bahasa-bahasa Kru yang dituturkan oleh lebih 300,000 orang di wilayah Pergunungan Lapan Belas dan Kuda Tengah di Pantai Gading.

## Fonologi
Fonologi bahasa We (berikut menggunakan loghat Zagna We Tengah/We Selatan) disusunkan secara ringkas di bawah.

### Bunyi konsonan
Fonem konsonan adalah seperti berikut:

Alofon beberapa fonem ini termasuklah:

*  ialah alofon  sebelum vokal sengauan
*  ialah alofon  sebelum vokal sengauan
*  ialah alofon  sebelum vokal sengauan
*  ialah alofon  dalam kedudukan hulu perkataan
*  ialah alofon  selepas konsonan koronal (gusi or lelangit)

Selain itu, sementara konsonan sengauan  dan 

 kontra dengan  dan  sebelum vokal lisan (demikian merupakan fonem yang berasingan), sebelum vokal sengauan, hanya konsonan sengauan berlaku.  dan  tidak berlaku sebelum vokal sengauan, menunjukkan bahawa dari segi sejarah terdapat penggabungan fonem antara bunyi tersebut dan sengauan  mungkin berlaku dalam kedudukan ini.

### Bunyi vokal
Seperti kebanyakan bahasa Afrika Barat, bahasa We menggunakan kontras antara vokal dengan akar lidah maju dan yang mempunyai akar lidah mundur. Selain itu, vokal sengauan berbeza secara fonemik dengan vokal lisan.

### Nada
Bahasa We ialah bahasa bernada dan membezakan sepuluh nada:

## Lihat juga

* Bahasa Wobe (We Utara)

## Rujukan
Darjah Seri Utama Sultan Mizan Zainal Abidin Terengganu

**Darjah Seri Utama Sultan Mizan Zainal Abidin Terengganu** adalah darjah kebesaran pangkat pertama dalam senarai Darjah Kebesaran Sultan Mizan Zainal Abidin Terengganu Yang Amat Terpilih. Penerima lelaki dan wanita bergelar Dato' Seri Utama dan isteri penerima bergelar To' Puan Seri Utama. Darjah kebesaran ini tidak dibuka untuk pencalonan dan dianugerahkan kepada bekas Perdana Menteri Malaysia dan Yang di-Pertua Negeri atau yang lebih tinggi tarafnya.

## Penerima terkenal
Senarai penerima terkenal
* Abdullah Ahmad Badawi
* Mohd Khalil Yaakob

## Rujukan
Darjah Dato' Setia Sultan Mizan Zainal Abidin Terengganu

**Darjah Dato' Setia Sultan Mizan Zainal Abidin Terengganu** adalah darjah kebesaran pangkat ketiga dalam senarai Darjah Kebesaran Sultan Mizan Zainal Abidin Terengganu Yang Amat Terpilih. Penerima lelaki dan wanita bergelar Dato' dan isteri penerima bergelar To' Puan.

## Kelayakan
Mana-mana orang lelaki atau perempuan berumur 50 tahun ke atas yang telah atau akan selepas ini menyumbangkan perkhidmatan yang berjasa kepada Negeri Terengganu. Orang-orang yang bukan anak watan Terengganu juga boleh dipertimbangkan yang mana difikirkan layak oleh KDYMM. Tuanku Sultan dan penghormatan ini hendaklah disifatkan sebagai Ahli Yang Kehormat.

## Penerima terkenal
Senarai penerima terkenal
* Dato’ Mohd Zamruni Khalid
* Dato’ Mohd Yazid Mustafa
* Dato’ Mohamed Salleh
* Jailani Johari
* Dato’ Nur Rahmah Mohd Zin

## Rujukan
Axis (genus)

***Axis*** ialah genus rusa yang hidup di Asia Selatan dan Asia Tenggara. Berdasarkan ketetapan terkini, empat spesies diletakkan di bawah genus ini. Nama genus adalah berdasarkan buku *Natural History* Pliny the Elder. 

## Spesies
Dalam edisi ketiga *[[Mammal Species of the World]]* 2005, yang juga dituruti Persatuan Ahli Mamalogi Amerika Syarikat, empat spesies kini diletakkan dalam *Axis*. Empat spesies ini dibahagikan dalam dua subgenus; *Axis* terdiri daripada rusa bintik, dan *Hyelaphus* bagi tiga yang lain.

## Rujukan
Paleobiology Database

**Paleobiology Database** ialah sumber dalam talian untuk maklumat tentang pengedaran dan pengelasan haiwan fosil, tumbuhan dan mikroorganisma.

## Sejarah
Paleobiology Database (PBDB) berasal dari inisiatif Phanerozoic Marine Paleofaunal Database biayaan oleh NCEAS, yang beroperasi dari Ogos 1998 hingga Ogos 2000. Dari 2000 hingga 2015, PBDB menerima pembiayaan daripada Yayasan Sains Kebangsaan. PBDB juga menerima sokongan daripada Majlis Penyelidikan Australia. Dari 2000 hingga 2010, ia ditempatkan di Pusat Analisis dan Sintesis Ekologi Kebangsaan, pusat penyelidikan rentas disiplin di Universiti California, Santa Barbara. Ia kini ditempatkan di Universiti Wisconsin-Madison dan diawasi oleh jawatankuasa antarabangsa penyumbang data utama.

## Rujukan

## Pautan luar

*
Lamniformes

**Lamniformes** (dari Yunani, *lamna*, "ikan pemangsa") ialah sebuah order ikan yu yang biasanya dikenal sebagai **yu makerel** (mungkin juga merujuk kepada keluarga Lamnidae). Order ini memasukan juga spesies ikan yu paling terkenal seperti yu putih, serta yang kurang masyhur seperti yu goblin dan yu mulut besar.

Anggota order dikenal pasti dengan memiliki dua sirip punggung, satu sirip anus, lima celah insang, mata tidak memiliki selaput niktitasi, dan mulut memanjang di belakang mata. Spesies dalam dua keluarga Lamniformes– Lamnidae dan Alopiidae, dibezakan kerana mengekalkan suhu badan yang lebih tinggi daripada air sekelilingnya.

## Rujukan

## Bacaan lanjut
* Compagno, Leonard (2002) ''Sharks of the World: Bullhead, mackerel and carpet sharks'' Volume 2, FAO Species Catalogue, Rome. .

## Pautan luar

* elasmo-research
Tunik tentera

**Tunik tentera** ialah sejenis kot sederhana panjang atau jaket, yang bahagian bawahnya mencecah hingga ke peha. Ia dinamakan mengikut nama tunik, iaitu pakaian paten sama yang dipakai dalam Rom kuno.

## Galeri

File:Prussian Army Uniforms 1845.jpg|Tunik askar Prusia, 1845.
File:Garde nationale mobile pendant les Journées de Juin.JPG|Anggota ''Garde nationale mobile'' pada tahun 1848, memperagakan tunik labuh Tentera Darat Perancis.
File:CharlesGriffin.jpg|Kapten Tentera Darat A.S. semasa tahun 1860an memakai tunik labuh "frock coat" pada 1851.
File:Crimean War 1854-56 Q71633.jpg|Sarjan Mejar Pengawal Fusilier Scotland memakai tunik double breast yang diguna pakai oleh Tentera Darat British pada 1855.
File:Charles Becker, ca. 1912.jpg|Leftenan Jabatan Polis Bandar Raya New York pada 1912.
File:Regimenal Sgt. Major Cox of the Leicesters (Photo 24-351).jpg|Sarjan Mejar Rejimen Leicestershire semasa Perang Dunia I memakai paten tunik Pakaian Khidmat tahun 1907, dengan poket besar dan kolar ketat "rise-and-fall".
File:Taking instructions from a staff officer France (Photo 24-314).jpg|Dua orang pegawai staf British memakai tunik Pakaian Khidmat versi 1913, menampilkan kolar terbuka yang mendedahkan kemeja dan tali leher.
File:Sir William Boog Leishman and Hyacinthe Vincent. Photograph Wellcome L0002818.jpg|Dua pegawai kanan British dan Perancis pada 1925 menunjukkan gaya uniform formal yang berbeza.
File:International Piccadilly- Overseas Troops in London, 1942 D9793.jpg|Pegawai Tentera Darat Diraja Belanda bertanyakan arah pada Pegawai Polis Metropolitan di London, 1942.
File:Panmunjeom inside barack.jpg|Askar Tentera Korea Utara pada 2005.



## Lihat juga
*Adjustierung
*Waffenrock

## Rujukan
Chiloscyllium

***Chiloscyllium*** ialah suatu genus ikan yu dalam keluarga Hemiscylliidae.

Genus ini dibezakan oleh muncung yang agak panjang dengan lubang hidung subterminal. Mata dan rabung supraorbital hampir tidak ternaik. Mulut lebih dekat dengan mata berbanding hujung muncung, dengan lipatan labium bawah biasanya disambungkan merentasi dagu dengan kepak kulit. Sirip pektoral dan sirip pelvis adalah nipis dan tidak terlalu berotot. Tiada kawasanhitam di kepala atau bintik hitam besar di bahagian tepi, sungguhpun ikan muda memiliki garisan/bintik gelap yang jelas.

* *[[Chiloscyllium arabicum]]* Gubanov, 1980
* *[[Chiloscyllium burmensis]]* Dingerkus & DeFino, 1983
* *[[Chiloscyllium griseum]]* J. P. Müller & Henle, 1838
* *[[Chiloscyllium hasselti]]* Bleeker, 1852
* *[[Chiloscyllium indicum]]* (J. F. Gmelin, 1789)
* *[[Chiloscyllium plagiosum]]* (*awanama*, dirujuk kepada Bennett, 1830)
* *[[Chiloscyllium punctatum]]* J. P. Müller & Henle, 1838

## Rujukan
Rajiformes

**Rajiformes** ialah salah satu daripada empat order bagi superorder Batoidea (ikan pari), ikan rawan pipih yang berkaitan dengan jerung. Rajiforms dibezakan oleh kehadiran sirip dada yang sangat besar, yang mencapai sejauh ke hadapan seperti sisi kepala, dengan badan yang rata. Diagnostik gerakan sirip dada beralun kepada takson ini dikenali sebagai gerakan *rajiform*. Mata dan spirakel terletak pada permukaan atas kepala dan celah insang berada di bahagian bawah badan. Kebanyakan spesies melahirkan anak secara hidup.

## Taburan
Spesies order Rajiformes ditemui di seluruh lautan dunia, dari kawasan Artik hingga perairan Antartika, dan dari kawasan pantai cetek ke laut terbuka dan kawasan laut dalam. Sebilangan kecil ditemui di sungai dan beberapa lagi di muara, tetapi kebanyakannya adalah marin, hidup berhampiran dasar laut pada kedalaman hingga 3000 m atau lebih.

## Kepelbagaian

### Keluarga
Empat keluarga serta lima keluarga pupus telah dikenal pasti:
* Anacanthobatidae
* Arhynchobatidae
* Gurgesiellidae
* Rajidae
* †Sclerorhynchoidei
**†Ischyrhizidae 
**†Sclerorhynchidae
** †Onchopristidae
**†Ptychotrygonidae
**†Schizorhizidae

Dahulu, beberapa keluarga daripada Rhinopristiformes juga dimasukkan.

## Rujukan

## Pautan luar
*
Cyprininae

**Cyprininae** ialah satu daripada sekurang-kurangya 11 subkeluarga ikan Cyprinidae. Ia memliki tiga genus dalam takrifan paling sempit, tetapi jauh lebih banyak genus juga termasuk, bergantung kepada pihak penyusun, terutamanya jika Labeobarbinae tidak dikira sebagai kumpulan yang sah.

## Genus diiktiraf
* *[[Arabibarbus]]* (3 spesies)
* *[[Barboides]]* (2 spesies)
* *[[Barbonymus]]* (10 spesies)
* *[[Capoeta]]* (35 spesies)
* *[[Carassioides]]* (4 spesies)
* *[[Carassius]]* (5 spesies)
* *[[Cyprinus]]* (24 spesies hidup, 1 spesies fosil)
* *[[Eechathalakenda]]*
* *[[Gymnocypris]]* (10 spesies)
* *[[Labeobarbus]]* (126 spesies)
* *[[Paraqianlabeo lineatus|Paraqianlabeo]]* (1 spesies)

## Rujukan

*Phylogeny of the subfamily cyprininae (Pisces: Cyprinidae), Z. Wei,  Acta Zootaxonomica Sinica, 1989
*Cyprininae, XL Chen, HJ Huang, Monographs of Cyprinidae in China, Shanghai, 1982
*Cyprininae, YL Luo, PQ Yue, Fauna Sinica. Osteichthyes: Cypriniformes III. Science, 2000
Sturgeon Atlantik

**Sturgeon Atlantik** (*Acipenser oxyrinchus oxyrinchus*) ialah ahli keluarga Acipenseridae dan bersama-sama dengan sturgeon lain kadangkala dianggap sebagai fosil hidup. Sturgeon Atlantik ialah salah satu daripada dua subspesies *[[Acipenser oxyrinchus|A. oxyrinchus]]*, yang satu lagi ialah sturgeon teluk (*A. o. desotoi*). Taburan utama sturgeon Atlantik adalah di timur Amerika Utara, menjangkau dari New Brunswick di Kanada ke pantai timur Florida, Amerika Syarikat. Populasi terpisah ada di kawasan Baltik Eropah (hari ini, hanya melalui projek pengenalan semula). Ikan sturgeon Atlantik sangat banyak apabila peneroka Eropah pertama datang ke Amerika Utara, tetapi sejak itu telah menurun disebabkan oleh penangkapan berlebihan, pencemaran air, dan halangan habitat seperti empangan. Ia dianggap terancam dan juga pupus secara tempatan di kebanyakan habitat asalnya. Ikan ini boleh mencapai umur 60 tahun, panjang  dan berat melebihi .

## Rujukan

## Bacaan lanjut

*New York State Department of Environmental Conservation - New York's Sturgeon
*https://web.archive.org/web/20060213083257/http://dep.state.ct.us/burnatr/wildlife/factshts/atsturg.htm
*https://web.archive.org/web/20060508224855/http://www.maine.gov/dmr/recreational/fishes/sturgeon.htm
*
Buceros

***Buceros*** ialah genus spesies keluarga burung enggang (Bucerotidae). Spesies-spesiesnya boleh ditemukan di sekitar rantau-rantau Asia Selatan dan Asia Tenggara.

## Spesies
Tiga spesies tergolong dalam genus ini:

## Rujukan

### Bibliografi
* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona.
Rhyticeros

***Rhyticeros*** ialah genus enggang bersaiz sederhana dan besar dalam keluarga Bucerotidae yang berhabitat di hutan Asia Tenggara hingga Kepulauan Sulaiman. Ia kadangkala dimasukkan ke dalam genus *[[Aceros]]*. Sebaliknya, kebanyakan spesies biasanya diletakkan dalam *Aceros* kadangkala dipindahkan ke *Rhyticeros*, meninggalkan *Aceros* sebagai genus monotip yang hanya mengandungi enggang dahan.

Semua spesies yang secara amnya diletakkan di dalam *Rhyticeros* mempunyai kask yang agak rendah, dan paruh berwarna keputihan yang kebanyakannya kusam. Kedua-dua jantina mempunyai terutamanya berbulu hitam, tetapi kepala dan leher jantan berwarna putih atau karat. Ekornya berwarna putih kecuali pada enggang Sumba yang berekor hitam. Ia mempunyai kulit kembung yang mudah dilihat pada kerongkong, yang semuanya berwarna biru kecuali, beberapa spesies jantan yang berwarna kuning.

## Spesies
Dalam pengiktirafan lazim, spesies-spesies berikut tergolong dalam *Rhyticeros*:

## Rujukan
* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 
* Steadman, David William (2006): *Extinction and Biogeography of Tropical Pacific Birds*. University of Chicago Press.
Baju kot

**Kot** lazimnya sejenis pakaian luar  yang dipakai oleh kedua-dua jantina untuk mendapatkan kehangatan atau berfesyen. Kot mempunyai lengan yang panjang dan terbuka di depan dan ditutup dengan menggunakan butang, zip, velkro, kancing, tali pinggang, atau gabungan kesemua di atas. Ciri-ciri lain yang mungkin termasuklah kolar, tali bahu dan kerudung kepala.

## Lihat juga
* Jaket

## Bibliografi
*Antongiavanni, Nicholas: *The Suit*, HarperCollins Publishers, New York, 2006. 
*Byrd, Penelope: *The Male Image: men's fashion in England 1300-1970*. B. T. Batsford Ltd, London, 1979. 
*Croonborg, Frederick: *The Blue Book of Men's Tailoring*. Croonborg Sartorial Co., New York and Chicago, 1907
*Cunnington, C. Willett; Cunnington, Phillis (1959): *Handbook of English Costume in the 19th Century*, Plays Inc, Boston, 1970 reprint
*Devere, Louis: *The Handbook of Practical Cutting on the Centre Point System (London, 1866)*; revised and edited by R. L. Shep. R. L. Shep, Mendocino, California, 1986. 
*Doyle, Robert: *The Art of the Tailor*, Sartorial Press Publications, Stratford, Ontario, 2005. 
*Mansfield, Alan; Cunnington, Phillis: *Handbook of English Costume in the 20th Century 1900-1950*, Plays Inc, Boston, 1973 
*Stephenson, Angus (editor): *The Shorter Oxford Dictionary*. Oxford University Press, New York, 2007
*Unknown author: *The Standard Work on Cutting Men’s Garments*. 4th ed. Originally pub. 1886 by Jno J. Mitchell, New York. 
*Vincent, W. D. F.: *The Cutter’s Practical Guide. Vol II "All kinds of body coats"*. The John Williamson Company, London, circa 1893.
*Waugh, Norah: *The Cut of Men's Clothes 1600-1900*, Routledge, London, 1964. 
*Whife, A. A (ed): *The Modern Tailor Outfitter and Clothier*; 4th revised ed. 3 vols. The Caxton Publishing Company Ltd, London, 1951

## Rujukan

General: Picken, Mary Brooks: *The Fashion Dictionary*, Funk and Wagnalls, 1957.  (1973 edition )
Glisina

**Glisina** (*glycine*, **Gly**, **G**) atau **asid aminoetanoik** ialah asid amino alami yang paling ringkas, yang memiliki kumpulan sisi terdiri daripada satu atom hidrogen tunggal, dengan rumus kimia C2H5NO2. Asid amino ini bersifat tidak perlu karena tubuh manusia dapat mencukupi keperluannya. Glisina merupakan satu-satunya asid amino yang tidak memiliki isomer optik kerana rantai sisi hidrogen yang menjadikan glisina simetri. Jadi, tidak ada L-glisina atau D-glisina.

Glisina merupakan asid amino yang mudah menyesuaikan diri dalam pelbagai keadaan persekitaraan oleh kerana strukturnya yang ringkas. Glisina adalah satu-satunya asid amino dalaman pada heliks kolagen, suatu protein struktur. Dalam sejumlah protein penting tertentu, misalnya sitokrom c, mioglobin, dan hemoglobin, glisina selalu berada pada posisi yang sama sepanjang evolusi makhluk (terkonservasi). Penggantian glisina dengan asid amino lain akan merosakkan struktur dan membuat protein tidak berfungsi dengan normal. Secara umumnya, protein tidak banyak mengandungi glisina, kecuali pada kolagen, dengan kira-kira dua per tiga dari keseluruhan asid aminonya adalah glisina.

## Penghasilan
Walaupun glisina dapat dihasilkan melalui hidrolisis protein, cara ini tidak digunakan dalam industri kerana boleh dihasilkan dengan lebih mudah melalui sintesis kimia. Dua proses utama ialah pengaminaan asid kloroasetik dengan ammonia yang memberikan glisina dan ammonium klorida, dan sintesis asid amino Strecker, gaya sintesis utama di Amerika dan Jepun. Kira-kira 15 ribu tan glisina dihasilkan dengan cara ini.

Glisina juga terhasil sebagai bahan sampingan asing dalam sintesis EDTA, yang diterbitkan daripada tindak balas hasil bersama ammonia.

## Rujukan

## Pautan luar

*  Glycine MS Spectrum
*  Glisina di PDRHealth.com
Creed (kumpulan muzik)

**Creed** ialah sebuah kumpulan rock Amerika dari Tallahassee, Florida, ditubuhkan pada tahun 1994. Dalam sebahagian besar kewujudannya, kumpulan itu terdiri daripada vokalis utama Scott Stapp , pemain gitar dan vokalis Mark Tremonti, pemain bes Brian Marshall dan pemain dram Scott Phillips. Creed mengeluarkan dua album studio, *[[My Own Prison]]* pada 1997 dan *[[Human Clay]]* pada 1999, sebelum Marshall meninggalkan band pada 2000. Album ketiga kumpulan itu , *[[Weathered]]*, dilancarkan pada 2001, dengan Tremonti sebagai pemain gitar bes. Creed dibubarkan pada 2004; Stapp meneruskan kerjaya solo manakala Tremonti, Marshall, dan Phillips mengasaskan band Alter Bridge dengan Myles Kennedy.

Pada tahun 2009, Creed bersatu semula dengan album keempat, *[[Full Circle (album Creed)|Full Circle]]*, dan berjelajah sehingga 2012. Sejak itu, Creed berada dalam hiatus, sementara ahli instrumental kekal aktif dengan Alter Bridge; Stapp meneruskan kerjaya solonya dan menyertai kugiran Art of Anarchy pada 2016. Tremonti juga membentuk bandnya sendiri, Tremonti, pada 2011.

Creed ialah antara kugiran-kugiran paling ketara dalam genre *[[post-grunge]]* yang muncul dalam pertengahan 1990-an. Masyhur pada lewat 1990-an dan awal 2000-an, Creed melancarkan tiga album multiplatinum berturut-turut, dengan album *Human Clay* memperoleh pengiktirafan berlian RIAA. Rekod-rekod Creed terjual sebanya lebih 28 juta di Amerika, dan berjaya menjual lebih 53 juta album, serta menjadi artis kesembilan paling laku pada 2000-an. Walau bagaimanapun, Creed juga menerima kritikan negatif oleh sebilangan pengkritik dan pendengar; para pembaca *[[Rolling Stone]]* menetapkan Creed sebagai artis paling teruk 1990-an.

## Diskografi
;Album studio
* *My Own Prison* (1997)
* *Human Clay* (1999)
* *Weathered* (2001)
* *Full Circle* (2009)

## Rujukan

## Pautan luar
*
Darjah Seri Paduka Mahkota Kelantan Yang Amat Mulia

**Darjah Seri Paduka Mahkota Kelantan Yang Amat Mulia** adalah darjah kebesaran pangkat pertama dalam senarai Darjah Kebesaran Mahkota Kelantan Yang Amat Mulia. Penerima bergelar Dato' bagi lelaki dan wanita. Isteri penerima pula bergelar Datin.

## Penerima terkenal
Senarai penerima terkenal
* Sultan Muhammad V
* Tengku Muhammad Fa-iz Petra ibni Almarhum Sultan Ismail Petra
* Tengku Muhammad Fakhry Petra ibni Almarhum Sultan Ismail Petra
* Sultan Sallehuddin ibni Almarhum Sultan Badlishah
* Tengku Permaisuri Norashikin
* Tengku Amir Shah
* Raja Mohamed Affandi Raja Mohamed Noor
* Zulkifeli Mohd. Zin
* Rosmah Mansor
* Tengku Mohamad Rizam bin Tengku Abdul Aziz
* Zaki Azmi
* Ahmad Fairuz Abdul Halim
* Pengiran Muda Haji Sufri Bolkiah (Kehormat)
* Mohd Najib Abdul Razak
* Endon Mahmood
* Mohd Zahidi Zainuddin
* Surayud Chulanont (Kehormat)
* TYT Muhammad bin Noh
* Sultan Ibrahim
* Sultanah Nora binti Almarhum Tengku Ahmad
* Tunku Ampuan Najihah
* Mohamed Che Wook
* Takeo Fukuda (Kehormat)
* Tengku Anis
* Tengku Budriah binti Almarhum Tengku Ismail
* Ahmad Nordin Zakaria
* Sultanah Nur Diana Petra Abdullah
* Che Puan Sofie Louise Johansson Petra
* Pengiran Muda Abdul Qawi
* Anwar Ibrahim

## Rujukan
Killing Me Softly with His Song

"**Killing Me Softly with His Song**" ialah lagu gubahan Charles Fox dengan lirik oleh Norman Gimbel. Lirik-lirik ini ditulis dengan kerjasama dengan Lori Lieberman setelah beliau diinsiprasikan oleh konsert oleh Don McLean pada lewat 1971. Dinafikan penghargaan gubahan oleh Fox dan Gimbel, Lieberman melancarkan versinya sendiri pada 1972, tetapi tidak memasuki carta. Walau bagaimanapun, ia mula dinyanyikan semula oleh pelbagai artis lain.

Pada 1973, ia menjadi hit nombor satu di Amerika Syarikat, Australia dan Kanada bagi versi Roberta Flack, dan mencapai nombor enam dalam Carta Single UK. Pada 1996, Fugees merakam lagu itu dengan Lauryn Hill sebagai vokal utama, dengan versi mereka menjadi hit nombor satu di 20 negara. Versi Flack memenangi Grammy 1974 bagi Rekod Tahunan dan Persembahan Vokal Pop Wanita Terbaik, dan versi Fugees memenangi 1997 Grammy bagi Persembahan R&B Terbaik oleh Duo atau Kumpulan dengan Vokal. Didorong kejayaan trek Fugees, rakaman 1972 Roberta Flack telah diolah pada 1996 oleh Jonathan Peters, dengan Flack menambah beberapa vokal baharu; versi ini mengungguli carta Hot Dance Club Play. Since then, Flack and Fugees have performed the song together. Kedua-dua versi Fugees dan Roberta Flack diletakkan dalam senarai 500 lagu terhebat sepanjang zaman ''Rolling Stone'' pada 2021.

Selepas beberapa dekad mengesahkan sumbangan Lieberman, Fox dan Gimbel ingin menukar cerita mereka tentang asal usul lagu itu untuk mengecilkan peranannya. Gimbel mengancam McLean dengan tuntutan mahkamah pada 2008, menuntut beliau mengeluarkan dari laman webnya mengenai satu dakwaan bahawa McLean adalah inspirasi bagi "Killing Me Softly," tetapi McLean bertindak balas dengan menunjukkan kepada Gimbel kata-katanya sendiri yang mengesahkan inspirasi itu, yang diterbitkan pada 1973.

## Rujukan
Jaket

**Jaket** ialah sejenis pakaian luar yang labuhnya hingga ke punggung. Jaket biasanya berlengan, dan ditutup bahagian depan dengan butang, zip dan sebagainya. Jaket lazimnya lebih ringan, lebih ketat, dan kurang tebal dari baju kot, yang merupakan baju luaran. Sesetengah jaket mengikut fesyen, manakala yang lain berfungsi sebagai baju pelindung. Jaket tanpa lengan dipanggil ves.

## Lihat juga
* Baju panas
*Sweatshirt
*Seluar
*Skirt

## Rujukan

## Pautan luar
Valina

**Valina** (*valine*, **Val**, **V**) ialah salah satu dari 20 asid amino penyusun protein yang dikodkan oleh DNA, dengan rantai sisi berupakan kumpulan isopropil. Kumpulan isopropil ini menjadikan sifat valina adalah tak berkutub dan alifatik. Valina termasuk kelompok asid amino perlu.

Valina mula-mula diperoleh daripada kasein pada 1901 oleh Hermann Emil Fischer. Nama asid amino terbit daripada asid valerik, yang kemudiannya berasal daripada herba valerian oleh kerana kehadiran asid dalam akar herba tersebut.

## Rujukan

## Pautan luar
*  Biosintesis isoleusina dan valina
*  Computational Chemistry Wiki
Bahasa Reglei

**Bahasa Reglei** ialah bahasa di bawah keluarga bahasa-bahasa Cam di selatan Vietnam yang dituturkan oleh orang Reglei .

Terdapat empat loghat bahasa Reglei: 

* bahasa Reglei Utara
* bahasa Reglei Du Long
* bahasa Reglei Selatan
* bahasa Reglei Cac Gia. 

Autonim mereka ialah *radlai* (Reglei), yang bermaksud "orang hutan".

## Senarai Swadesh
Jadual perbandingan Tanah Besar bahasa-bahasa Cam dengan bahasa Melayu:

## Rujukan
Darjah Seri Paduka Mahkota Kedah

**Darjah Seri Paduka Mahkota Kedah** adalah darjah kebesaran pangkat pertama dalam senarai Darjah Yang Maha Mulia Seri Mahkota Kedah. Penerima bergelar Dato' Seri bagi lelaki dan wanita dan isteri penerima bergelar Tok Puan.

## Kelayakan
Darjah kebesaran ini dikurniakan kepada mereka yang telah memberikan sumbangan yang cemerlang kepada negeri Kedah dan negara Malaysia dari kalangan yang tinggi tarafnya. Ianya dihadkan kepada 20 orang penerima pada satu-satu masa.

## Penerima terkenal
Senarai penerima terkenal
* Muhammad Sanusi Md Nor
* YTM Tunku Sakinah Almarhum Sultan Badlishah
* Mukhriz Mahathir
* Azizan Abdul Razak
* YTM Tunku Hajah Hamidah Almarhum Sultan Badlishah
* Syed Hamid Syed Jaafar Albar
* Ahmad Zaidi Adruce Mohammed Noor
* YTM Tunku Yaakob ibni Almarhum Sultan Abdul Hamid
* Syed Nahar Syed Sheh Shahabuddin

## Rujukan
Leusina

**Leusina** (*leucine*, **Leu** atau **L**) ialah sejenis asid amino perlu yang digunakan dalam biosintesis protein. Rantai sisi leusina ialah sebuah kumpulan isobutil, menjadikannya asid amino alifatik dan tak berkutub. Leusina ialah asid amino perlu, dan oleh itu, mesti diperoleh daripada luar (melalui pemakanan).

Leusina ialah asid amino rantai bercabang bersama dengan isoleusina dan valina. Hasil akhir metabolik utama leusina ialah asetil-CoA dan asetoasetat; denga itu, ia merupakan satu daripada dua asid amino ketogen bersama lisina. It is the most important ketogenic amino acid in humans.

## Dalam pemakanan
Lembaga Makanan dan Nurisi AS menetapkan jumlah keperluan asid amino perlu pada 2002; bagi leusina, 45 mg/kg berat badan/hari bagi dewasa umur 19 tahun ke atas. L-Leusina digunakan sebagai bahan tambahan makanan dengan nombor E **E641**, dan dikelaskan sebagai penguat rasa.

## Rujukan

## Pautan luar
*  Leucine biosynthesis
Bahasa Haroi

**Bahasa Haroi** ialah salah satu bahasa di bawah keluarga bahasa-bahasa Cam di Vietnam. Ia dituturkan oleh orang Cam Haroi yang tinggal di wilayah Bin Din dan Pu Yen.

## Rujukan
Ulf Kristersson

**Ulf Hjalmar Ed Kristersson** (lahir 29 Disember 1963) ialah seorang ahli politik Sweden yang merupakan Perdana Menteri dan ketua Parti Moderat. Beliau telah menjadi ahli Riksdag untuk Daerah Södermanland sejak 2014 dan sebelum ini dari 1991 hingga 2000 untuk Daerah Stockholm. Beliau sebelum ini berkhidmat sebagai Menteri Kesihatan dan Perkhidmatan Sosial dari 2010 hingga 2014 dan Pengerusi Liga Belia Sederhana dari 1988 hingga 1992.

## Rujukan
Dato' Pahlawan (nyahkekaburan)

**Dato' Pahlawan** adalah merupakan gelaran kehormat bagi penerima darjah kebesaran yang dikurniakan oleh Raja-raja Melayu.

Ia boleh merujuk sebagai:

* Penerima Darjah Dato' Setia Pahlawan Negeri Kedah Yang Amat Dihormati (D.S.P.K.) kurniaan Sultan Kedah
* Penerima Darjah Dato' Pahlawan Taming Sari (D.P.T.S.) kurniaan Sultan Perak
Isoleusina

**Isoleusina** (**Ile** atau **I**) ialah suatu asid α-amino yang digunakan dalam biosintesis protein. Rantai sisi isoleusina ialah sejenis hidrokarbon bercabang, yakni satu atom karbon bercantum dengan tiga atom karbon lain. Ia sebuah asid amino alifatik tak berkutub dan tak bercas. Ia merupakan sejenis asid amino perlu bagi manusia, yakni ia tidak dapat dihasilkan badan, dan mesti diperoleh dari luar (dari pemakanan). Isoleusina dapat dihasilkan daripada piruvat dengan enzim penghasil leusina daripada organisma lain seperti bakteria. Selain fungsi nutrien, isoleusina juga ditemui berfungsi dalam kawal atur metabolisme glukosa.

## Rujukan
Prolina

**Prolina** (*proline*, **Pro** atau **P**) ialah sejenis asid amino yang digunakan dalam penghasilan protein. Struktur prolina adalah istimewa kerana tidak memiliki kumpulan amino  seperti asid amino lazim, tetapi sebaliknya mempunyai amina sekunder (amina terikat kepada dua atom karbon). Nitrogen amino sekunder adalah dalam bentuk diprotonasi (NH2+) dalam keadaan biologi, dengan kumpulan karboksil mengalami nyahprotonasi, −COO−. "Rantai sisi" dari karbon α bersambung dengan nitrogen sehingga membentuk gelung pirolidina, menjadikannya sebagai asid amino alifatik. Proline tidak bersifat perlu, bermakna ia boleh dihasilkan sendiri oleh tubuh manusia, yakni daripda asid amino L-glutamat.

## Rujukan

## Pautan luar
*  Proline MS Spectrum
*  Biosintesis prolina
Tunik

**Tunik** ialah sejenis pakaian yang menutupi tubuh, biasanya bergaya ringkas, menjangkau dari bahu hingga panjangnya di antara pinggul dan lutut. Namanya berasal dari Bahasa Latin *tunica,* baju asas yang dipakai oleh kedua-dua jantina dalam Rom kuno, yang berpandukan pada baju terawal  Yunani yang menutupi pinggang pemakai.

## Lihat juga

*Salwar kameez
*Baju
*Thawb
*Dashiki
*Gymslip
*Kurta
*Jubah Suci

## Bacaan lanjut
* Payne, Blanche: *History of Costume from the Ancient Egyptians to the Twentieth Century*, Harper & Row, 1965. No ISBN for this edition; ASIN B0006BMNFS
Horizocerus

***Horizocerus*** ialah genus enggang dalam keluarga Bucerotidae yang berasal dari Afrika.

## Spesies
Terdapat dua spesies yang diiktiraf:

## Rujukan
Alanina

**Alanina** (*alanine*, **Ala** atau **A**), atau **α-alanina**, ialah sejenis asid amino yang digunakan dalam penghasilan protein. Rantai sisi alanina ialah satu kumpulan metil. Dengan rantai sisi ini, alanina ialah sejenis asid amino alifatik dan tak berkutub. Ia disifatkan sebagai tidak perlu bagi manusia, dan tidak perlu diperoleh melalui pemakanan.

Isomer-L alanina (belah kiri) ialah jenis isomer yang dipasang pada protein. L-alanina ialah asid amino kedua terbanyak di belakang leusina, dengan kadar kira-kira 7.8% daripada struktur primer sampel 1,150 proteins. Bentuk belah kanan, D-alanina, terdapat dalam polipeptida dalam beberapa dinding sel bakteria dan sesetengah antibiotik peptida serta wujud dalam tisu  krustasea dan moluska sebagai osmolit. 

## Rujukan
Joan Jett

**Joan Jett** (nama asal **Joan Marie Larkin**, lahir 22 September 1958) ialah seorang penyanyi, gitaris, penghasil rakaman dan pelakon wanita Amerika. Jett dikenali sebagai wanita utama dalam kugirannya Joan Jett & the Blackhearts, dan penubuhan dan penampilannya dalam The Runaways, yang melancarkan lagu hit "Cherry Bomb". Dengan The Blackhearts, Jett dikenali melalui lagu olahan "I Love Rock 'n' Roll" yang memperoleh tempat pertama dalam carta *[[Carta Billboard|Billboard]]*Hot 100 selama tujuh minggu pada 1982. Lagu-lagu terkenal lain termasuk "Bad Reputation", "Light of Day", "I Hate Myself for Loving You" dan versi saduran "Crimson and Clover", "Do You Wanna Touch Me (Oh Yeah)" dan "Dirty Deeds Done Dirt Cheap".

Jett memiliki julat suara mezzo-soprano. Beliau memiliki tiga album dengan pengiktirafan platinum atau emas RIAA. Beliau digelar sebagai "ratu Rock 'n' Roll", dan pada 2015, Joan Jett & the Blackhearts dimasukkan ke dalam Rock and Roll Hall of Fame.

## Rujukan

## Pautan luar

* 
* 
* 
* 
* 
*
Ali bin Abi al-As

**ʿAlī bin Abī al-ʿĀṣ** atau **ʿAlī bin Zainab binti Muḥammad** ialah cucu kepada Nabi Muhammad melalui kakak sulung baginda. Ali dilahirkan bersama Abu al-As ibn al-Rabi' dan Zainab, dengan Umamah binti Zainab sebagi adiknya. Ali bin Zainab dicatatkan meninggal dunia dalam usia bayi pada 630 M (9 Hijrah).

## Pautan luar
* Holy prophet's life
* The Tribe of Quraish
Darjah Seri Paduka Setia Melaka

**Darjah Kebesaran Seri Paduka Setia Melaka Pangkat Pertama, Darjah Seri Paduka Setia Melaka** (SPSM) adalah darjah kebesaran tertinggi dalam senarai Darjah kebesaran negeri Melaka. Ianya dikurniakan khas kepada para Yang di-Pertua Negeri Melaka yang dilantik oleh Yang di-Pertuan Agong atau setaraf atau lebih tinggi. Penerima bergelar Seri Setia manakala isteri penerima tiada gelaran.

## Penerima terkenal
* Mohd Ali Mohd Rustam

## Rujukan
Umamah binti Abi al-Ash

**Umamah binti Abi al-'Ash bin ar-Rabi**' () ialah cucu perempuan Nabi Muhammad, dan dicatatkan sebagai salah satu para sahabat nabi. Beliau terlahir daripada Abu al-Ash bin ar-Rabi' dan puteri sulung Muhammad, Zainab. Setelah Fatimah az-Zahra wafat pada 632 M, Umamah bernikah dengan Ali bin Abi Thalib. Pasangan ini melahirkan dua anak lelaki, Muhammad al-Ausath dan Awn. Setelah Ali terbunuh pada 661 M, beliau berkahwin lagi dengan al-Mughira ibn Nawfal, dan melahirkan seorang anak, Yahya. Umamah meninggal dunia pada pada 670 M (50 AH).

## Lihat pula
* Sahabat nabi

## Referensi
Tirosina

**-Tirosina** atau **tirosina** (simbol **Tyr** atau **Y**) atau **4-hidroksifenilalanina** ialah sejenis asid amino yang digunakan untuk menghasilkan protein. Ia merupakan satu asid amino tak perlu, dengan rantai sisi berkutub. Mamalia menghasilkan tirosina daripada fenilalanina yang diperoleh daripada nutrisi, dengan mangkin berupa enzim fenilalanina hidroksilase.

Perkataan "tirosina" berasal daripada perkataan Yunani bagi keju (*tyrós*), dan ditemui pada 1846 oleh ahli kimia Jerman Justus von Liebig dalam protein kasein dari keju. Walaupun tirosin secara amnya dikelaskan sebagai asid amino hidrofobik, ia lebih hidrofilik daripada fenilalanina.

## Rujukan

## Pautan luar
*  Tyrosine MS Spectrum
Histidina

**Histidina** (**His** atau **H**) ialah sejenis asid amino yang digunakan untuk menghasilkan protein. Rantai sisi histidina berupakan imidazola (dengan protonasi separa), lalu dikelaskan sebagai asid amino cas positif dalam pH fisiologi. Pada asalnya, histidina diketahui perlu hanya bagi bayi, tetapi kini ditemui bahawa ia juga perlu bagi dewasa.

## Rujukan

## Pautan luar
*  Histidine MS Spectrum
Konservatisme kebangsaan

**Konservatisme kebangsaan** ialah varian konservatisme nasionalis yang menumpukan pada menegakkan identiti kebangsaan dan budaya. Konservatif nasional biasanya menggabungkan nasionalisme dengan pendirian konservatif yang mempromosikan nilai budaya tradisional, nilai kekeluargaan dan penentangan terhadap imigrasi.

Ia berkongsi ciri dengan konservatisme tradisionalis dan konservatisme sosial, kerana ketiga-tiga variasi menumpukan pada pemeliharaan dan tradisi. Oleh kerana konservatisme nasionalis berusaha untuk memelihara kepentingan nasional, konservatisme tradisionalis menekankan pemeliharaan ketertiban sosial. Selain itu, konservatisme sosial menekankan nilai keluarga tradisional yang mengawal tingkah laku moral untuk mengekalkan status tradisional seseorang dalam masyarakat. Parti konservatif nasional sering berakar umbi dalam persekitaran dengan asas luar bandar, tradisionalis atau pinggiran, berbeza dengan pangkalan sokongan parti liberal-konservatif yang lebih urban. Di Eropah, kebanyakannya menerima beberapa bentuk Euroskeptisisme.

Kebanyakan parti konservatif di Eropah Tengah dan Timur pascakomunis sejak 1989 telah menjadi konservatif nasional.

## Ideologi

### Dasar sosial
Secara ideologinya, konservatif nasional cenderung kepada patriotisme, nasionalisme, konservatisme budaya, dan monokulturalisme, sambil menentang internasionalisme, globalisme, multikulturalisme dan pluralisme budaya. Golongan konservatif nasional berpegang kepada satu bentuk nasionalisme budaya yang menekankan pemeliharaan identiti nasional serta identiti budaya. Melalui idologi, ramai yang bercenderung mendukung asimilasi ke dalam budaya dominan, penentangan imigrasi dan dasar undang-undang dan perintah yang ketat.

Parti konservatif nasional adalah "tradisional sosial" dan menyokong nilai keluarga tradisional, peranan jantina dan agama. Menurut ahli sains politik Austria, Sieglinde Rosenberger, "konservatisme nasional memuji keluarga sebagai rumah dan pusat identiti, perpaduan, dan tradisi." Oleh itu, banyak konservatif kebangsaan juga merupakan konservatif sosial.

### Dasar ekonomi
Parti konservatif nasional di negara yang berbeza tidak semestinya berkongsi pendirian yang sama mengenai dasar ekonomi. Dalam kes lebih biasa, konservatif negara boleh dibezakan daripada konservatif liberal, yang mana dasar ekonomi pasaran bebas, penyahkawalseliaan dan perbelanjaan yang ketat adalah keutamaan utama. Sesetengah pengulas sememangnya telah mengenal pasti jurang yang semakin meningkat antara konservatisme nasionalis dan liberal ekonomi: "Kebanyakan parti Kanan [hari ini] dikendalikan oleh konservatif liberal ekonomi yang, dalam pelbagai peringkat, telah meminggirkan konservatif sosial, budaya dan kebangsaan."

## Rujukan
Arginina

**Arginina** ialah suatu asid amino dengan formula kimia (H2N)(HN)CN(H)(CH2)3CH(NH2)CO2H. Asid amino ini memiliki satu kumpulan guanidino sebagai rantai sisi. Dalam pH fisiologi, asid karboksilik dinyahproton (−CO2−), dan kedua-dua kumpulan amino dan guanidino groups diprotonkan lalu menerbitkan kation. Hanya -arginina (**Arg** atau **R**) dapat ditemui secara alami. Kumpulan guanidina dalam arginina ialah bahan asas bagi biosintesis nitrik oksida.

## Rujukan

### Bibliografi
* 

## Pautan luar

*  NIST Chemistry Webbook
Sisteina

**Sisteina** (**Cys** atau **C**; ) ialah sejenis asid amino separa perlu pembentuk protein dengan formula kimia . Asid amino ini berantai sisi tiol, menjadikannya satu daripada dua asid amino lazim dengan atom sulfur, bersama dengan metionina. Sisteina lazim digunakan dalam tindakan enzim sebagai nukleofil. Tiol mudah terdedah kepada pengoksidaan hingga membentuk terbitan disulfida, sistina yang memainkan peranan penting dalam struktur dalam banyak protein.

## Rujukan

## Pautan luar
*  Cysteine MS Spectrum
Fenilalanina

**Fenilalanina** (*phenylalanine*, **Phe** atau **F**) ialah suatu asid amino perlu dengan rumus kimia . Fenilalanina secara amnya ialah alanina dengan kumpulan benzil yang digantikan pada metil, atau kumpulan fenil yang menggantikan hidrogen akhir alanina. Asid amino ini dikelaskan sebagai asid amino neutral, dan tidak berkutub. Fenilalanina ialah bahan pelopor tirosina, dopamina, norepinefrina, epinefrina (adrenalin), dan pigmen kulit, melanin.

Fenilalanina ditemui secara semula jadi dalam susu mamalia. Ia digunakan dalam pembuatan produk makanan dan minuman, dan dijual sebagai suplemen pemakanan oleh kerana sifat analgesik dan antidepresan. Ia merupakan bahan asas langsung kepada neuromodulator fenetilamina, bahan makanan tambahan lazim. Sebagai asid amino penting, fenilalanina tidak disintesis dalam badan manusia dan haiwan lain, dan perlu memperolehnya daripada protein luaran yang mengandungi fenilalanina.

## Pemakanan
Sumber fenilalanina yang baik ialah telur, ayam, hati, daging lembu, susu, dan kacang soya. Satu lagi sumber fenilalanina biasa ialah apa-apa yang dimaniskan dengan pemanis tiruan aspartam, seperti minuman diet, makanan diet dan ubat-ubatan; metabolisme aspartam menghasilkan fenilalanina sebagai salah satu metabolit sebatian.

## Rujukan

## Pautan luar

*  Phenylalanine mass spectrum
*  Phenylalanine di ChemSynthesis
Tali pinggang Sam Browne

**Sam Browne** ialah tali pinggang kulit berserta tali sandang yang menyilangi dada dari sebelah kanan bahu, dipakai oleh para pegawai tentera dan polis. Ia dinamakan sempena Sir Samuel J. Browne (1824–1901), iaitu Jeneral Tentera India British yang menciptanya.

## Lihat juga

* Baldric
* Peronda keselamatan junior
* Tali pinggang Polis
* Tali pinggang sandang

## Pautan luar
*
Nilai kekeluargaan

**Nilai kekeluargaan** merujuk kepada nilai kebudayaan atau tradisional berkait dengan struktur, fungsi, peranan dan pemikiran serta pendapat berkenaan sistem keluarga. Dalam politik, konsep *familisme* berkaitan ialah sejenis ideologi yang memberi keutamaan terhadap keluarga dan nilai bersangkutan. Fahaman ini mendukung sistem kebajikan di mana keluarga bertanggungjawab terhadap kebajikan ahli-ahlinya berbanding pemerintah.

Dalam sains sosial dan wacana politik Amerika, istilah "keluarga tradisional" merujuk kepada keluarga nuklear— persekitaran pembesaran anak yang terdiri daripada bapa pencari rezeki, ibu suri rumah dan keturunan biologikal mereka. Keluarga selain model ini dianggap sebagai keluarga bukan tradisional. Walau bagaimanapun, dalam kebanyakan budaya sepanjang masa, model keluarga lanjutan adalah yang paling biasa berbanding bukan keluarga nuklear, dan keluarga nuklear menjadi lazim di Amerika sejak 1960-an.

## Dalam agama

Sastera akademik melihat bahawa keluarga dianggap sebagai asas utama masyarakat dan budaya Islam; struktur keluarga dan sifat hubungan antara ahli keluarga dipengaruhi oleh agama Islam. Di Arab Saudi, perkahwinan menandakan penyatuan dua keluarga, bukan hanya dua individu. Dalam masyarakat Islam, perkahwinan melibatkan kontrak sosial yang berlaku dengan persetujuan ibu bapa atau penjaga. Tambahan pula, perkahwinan dianggap satu-satunya jalan sah keinginan seksual, dan seks di luar perkahwinan (zina) adalah jenayah yang dihukum dalam  undang-undang Islam. Pandangan tentang perkahwinan ini serupa dengan pandangan Kristian Barat tentang perkahwinan yang terbit di Perancis pada abad ke-12, yang menjanjikan salvasi, seks tanpa dosa, dan banyak lagi.

## Rujukan
Konservatisme sosial

**Konservatisme sosial** ialah falsafah politik dan pelbagai konservatisme yang memberi penekanan kepada struktur kuasa tradisional berbanding pluralisme sosial. Golongan konservatif sosial berorganisasi memihak kepada kewajipan, nilai tradisional dan institusi sosial, seperti struktur keluarga tradisional, peranan jantina, hubungan seksual, patriotisme kebangsaan, dan tradisi keagamaan. Konservatisme sosial biasanya skeptik terhadaap perubahan sosial, dan sebaliknya memihak kepada status quo berkaitan isu sosial.

Golongan konservatif sosial juga menghargai hak institusi agama untuk mengambil bahagian dalam ruang awam, sekali gus menyokong sokongan pemerintahan bersama agama dan menentang ateisme negara, dan dalam beberapa kes, menentang sekularisme.

## Konservatisme sosial dan pandangan ideologi lain
Terdapat pertindihan antara konservatisme sosial dan paleokonservatisme, kerana kedua-duanya menyokong dan menghargai bentuk sosial tradisional. 

Konservatisme sosial tidak boleh dikelirukan dengan konservatisme campur tangan ekonomi, di mana idea konservatif digabungkan dengan ekonomi Keynes dan negara kebajikan seperti yang diamalkan oleh beberapa konservatif Eropah (cth. konservatif satu negara di United Kingdom, Gaullis di Perancis). Sesetengah konservatif sosial menyokong pendekatan perdagangan bebas dan pasaran ''laissez faire'' terhadap isu ekonomi dan fiskal, tetapi konservatif sosial juga mungkin menyokong campur tangan ekonomi ketika campur tangan memenuhi matlamat moral atau budaya. Ahli sejarah Jon Wiener telah menyifatkan konservatisme sosial sebagai sejarah hasil rayuan daripada "pemelihara elitis" kepada pekerja kelas bawahan untuk "melindungi" kekayaan daripada imigresen. Banyak konservatif sosial menyokong keseimbangan antara perlindungan dan pasaran bebas. Keprihatinan terhadap kebajikan material ini, seperti advokasi adat istiadat tradisional, selalunya mempunyai asas dalam agama. Contohnya termasuk Kesatuan Sosial Kristian Bavaria, Parti Keluarga Diutamakan dan Parti Australia Katter, dan gerakan komunitarian di Amerika Syarikat.

## Rujukan

## Pautan luar

*